"7-20-25 тұрғын үй бағдарламасы" жалғасын табуы мүмкін
""7-20-25 тұрғын үй бағдарламасы" жалғасын табуы мүмкін" | "https://abai.kz/post/159772"
TITLE: "7-20-25 тұрғын үй бағдарламасы" жалғасын табуы мүмкін
URL: https://abai.kz/post/159772
META: ""7-20-25 тұрғын үй бағдарламасы" жалғасын табуы мүмкін" | "https://abai.kz/post/159772"
DATE: 03.11.2022
AUTHOR(s): Abai.kz
TOTAL WORDS: 143
TEXT: "7-20-25" тұрғын үй бағдарламасы жаңа жылдан кейін жалғасын табуы мүмкін. "Бағдарламаны іске асыруға бөлінген қаражат осы жылдың соңында емес, 2023 жылы толығымен игеріледі" деген болжам жасады Ұлттық банк. "Қаражатты игеру қарқыны халықтың баспанаға сұранысы мен бағдарлама аясында сатылатын жаңа тұрғын үйлерді пайдалануға беру көлеміне байланысты. Қазіргі қарқынды ескере отырып, мақсатты қаражат 2023 жылдың ішінде игерілуі мүмкін деп болжауға болады", - деді Ұлттық банк. Екінші деңгейлі банктерге "7-20-25" бағдарламасы іске қосылғалы бері 300 мыңнан астам өтінім түскен. 27 қазандағы жағдай бойынша қазақстандықтарға 745,5 млрд теңгеге 56 996 қарыз берілді. Әлі игерілмеген 250 млрд теңгеден астам ақша бар. Бұған дейін үкімет "7-20-25" бағдарламасы осы жылдың соңында жабылуы мүмкін екенін ескерткен еді. Себебі лимит таусылуға жақын. Осыған байланысты уәкілетті органдар қазақстандықтарды қолжетімді баспанамен қамтамасыз ету үшін "7-20-25" бағдарламасына балама ипотека ойлап тапты. Ол жаңа үйлерге берілетін ипотека бойынша сыйақы мөлшерлемесінің бір бөлігін субсидиялау деп аталады. Abai.kz
